Document ID: /roh_data/filtered/fineweb-2-filterrobots_roh.jsonl.gz/34045

Sch’ins dumonda las convischinas ed ils convischins da Trun tge che Tista Murk ha muventà a Trun lura vegnan duas chaussas numnadas. Ina è la biblioteca populara da Trun. Tista Murk è s’engaschà per che quella vegnia realisada. La segunda chaussa che vegn numnada sch’ins discurra da Tista Murk è il teater. Tista Murk ha activà a Trun la cultura da far teater e dà anim ad auters da tgirar questa.
In original
Caracterisà vegn el dals da Trun sco persuna fitg averta, che steva gugent en cumpagnia ed aveva in grond temperament. In original dal qual prest mintga convischina e convischin da Trun che ha enconuschì Tista Murk ha da raquintar insatge.